মোজাম্ মেল হক বাহার,শামলাপুর::: পরিবারের ভরনপোষণ ও দুঃখ দুর্দশা লাঘবের নিমিত্তে বছরখানেক আগে মালেশিয়া পাড়ি জমায় স্থানীয় টেকনাফ শামলাপুর পুরানপাড়া গ্রামের হত-দরিদ্র আবুল মনজুরের পুত্র বেলাল উদ্দিন। থাইলেন্ডে গিয়ে বন্দী হয় দালালের হাতে। এদিকে মানুষ রূপি অমানুষ দালালের হাত থেকে ছেলেকে মুক্ত করার জন্য বাড়ি-ভিটা বিক্রি করে পিতা আকুল মনজুর টাকাগুলো তুলে দেয় স্থানীয় শামলাপুর নয়াপাড়া গ্রামের এক প্রভাবশালীকে। উক্ত টাকাগুলো থেকে কিছু টাকা যায় টেকনাফের আরেক প্রভাবশালীর কাছে। টেকনাফ গিয়ে টাকা উধাও। ওদিকে ছেলে তাকে দালালের হাত থেকে মুক্ত করার জন্য বারবার ফোন করতে থাকলেও গরীব পিতার পক্ষে টাকা জোগাড় করা আর সম্ভব হয়নি। যে বেলালের এখনো হদিস মেলেনি। প্রভাবশালীদের দেওয়া টাকাগুলোর বহুবার খঁজলেও কোন জবাব পাইনি মনজুর। এদিকে এলাকার কয়েক নেতাকে এ ব্যাপারে অবহতিও করা হয়েছিল বলে জানান আবুল মনজুর। মনজুর গরীব হওয়ায় তার কথা কেউ পাত্তাই য়েনি। পরিশেষে বাড়ি-ভিটা সব হারিয়ে পরিবার পরিজন নিয়ে গভীর বনে পাহাড়ের নিচে গিয়ে ঝুপড়ি ঘর বেঁধে বসবাস শুরু করে। গত ২২জুন, ৪ রমজান ভোর ৪ ঘটিকার প্রবল বর্ষণে পাহাড় ভেঙ্গে পড়ে ঝুপড়ি ঘর সহ মটির সাথে মিশে যায় মনজুরের স্ত্রী ও শাহেনা নামক এক মেয়ে। তখন আবুল মনজুর কোন এক কাজে বাইরে অবস্থান করছিল। পরে এলাকাবাসী এসে মাটি খুঁড়ে তাদের মৃত দেহ বের করে। মনজুরের বিবাহিত এক মেয়ে জানান, মৃত্যুর কয়েকদিন পূর্বে শাহেনা তার মাকে বলেছিল “মা! প্রচুর বৃষ্টি হচ্ছে, পাহাড় ভেঙ্গে পড়ার সম্ভাবনা রয়েছে, আমরা কোথাও চলে যাই। মেয়ের কথা শুনে মা জবাব দেয়, মা! এই দুঃখ কষ্ট সহ্য হচ্ছেনা, মাটির নিচে বুঝি সুখ পাব।” সত্যি হল শাহেনার ভবিষ্যৎ বাণী। এদিকে সব হারিয়ে বৃদ্ধ গরীব আবুল মনজুর এখন পাগল প্রায়। প্রভাবশালীদের কাছ থেকে পাওনা টাকাগুলোর জন্য ঘুরছে এখন সচেতন মানুষের দারে দারে। তার এই টাকাগুলো ফিরিয়ে পাওয়ার জন্য মনজুর প্রশাসনের হস্তক্ষেপ কামনা করেন।